SET รีบาวด์! ปิดเช้าบวก 8.57 จุด รับแรงหนุน Window Dressing ลุ้นบ่ายวิ่งต่อ
SET รีบาวด์! ปิดเช้าบวก 8.57 จุด รับแรงหนุน Window Dressing ลุ้นบ่ายวิ่งต่อ โดยดัชนีช่วงเช้าปิดที่ระดับ 1,365.00 จุด เพิ่มขึ้น 8.57 จุด หรือ 0.63% มูลค่าการซื้อขาย 2.1 หมื่นล้านบาท
26 มิ.ย. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,365.00 จุด เพิ่มขึ้น 8.57 จุด หรือ 0.63% มูลค่าการซื้อขาย 2.1 หมื่นล้านบาท
10 หุ้นดันดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นในทิศทางเดียวกับตลาดหุ้นในภูมิภาคเอเชียที่ส่วนใหญ่อิงทางบวก ตามตลาดสหรัฐฯที่ปรับขึ้นเมื่อคืนที่ผ่านมา รับ Sentiment บวกหลังรัฐบาลสหรัฐฯประกาศผ่อนคลายข้อกำหนดการลงทุนสำหรับภาคธนาคาร ส่วนธนาคารกลางยุโรป (ECB) ก็จะปล่อยเงินกู้แบบมีหลักทรัพย์ค้ำประกันให้กับธนาคารกลางต่าง ๆ นอกเขตยูโรโซน เพื่อเสริมสภาพคล่องให้กับตลาดการเงินในการรับมือกับผลกระทบทางเศรษฐกิจที่เกิดจากการแพร่ระบาดไวรัสโควิด-19 แต่ตลาดก็ยังมีความกังวลสถานการณ์การแพร่ระบาดไวรัสโควิด-19 อยู่
ทั้งนี้ ตลาดบ้านเราที่ปรับขึ้นมองเป็นการเกิดเทคนิคเคิลรีบาวด์หลังจากที่ได้ปรับตัวลงไปหลายวันติดต่อกัน และก็ยังมีแรงหนุนจากการทำ Window Dressing ก่อนปิดงบฯไตรมาส 2/63 และการคลายล็อกดาวน์ พร้อมให้ติดตามความสัมพันธ์ระหว่างจีน และสหรัฐฯ และติดตามความเคลื่อนไหวการเมืองไทย รวมถึงติดตามร่างงบประมาณปี 64
สำหรับแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯคงจะมี upside จำกัด โดยให้แนวรับ 1,320 จุด ส่วนแนวต้าน 1,350 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GULF    มูลค่าการซื้อขาย  1,617.91 ล้านบาท  ปิดที่   38.00 บาท เพิ่มขึ้น  2.50 บาท
CPALL   มูลค่าการซื้อขาย  1,059.14 ล้านบาท  ปิดที่   67.75 บาท เพิ่มขึ้น  1.50 บาท
KBANK   มูลค่าการซื้อขาย    855.29 ล้านบาท  ปิดที่   91.75 บาท ลดลง   0.50 บาท
GPSC    มูลค่าการซื้อขาย    719.42 ล้านบาท  ปิดที่   76.25 บาท เพิ่มขึ้น  2.50 บาท
AOT     มูลค่าการซื้อขาย    603.83 ล้านบาท  ปิดที่   59.25 บาท เพิ่มขึ้น  0.25 บาท